

**UPRAVNI ODJEL ZA POLJOPRIVREDU,**

**RIBARSTVO I EU FONDOVE**

**KLASA: 112-02/23-02/5**

**URBROJ: 2198-14/1-23-7**

**Zadar, 03. kolovoza 2023. godine**

Na temelju članka 17. i 19 stavka 1., Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19 – u daljnjem tekstu: Zakon), pročelnik Upravnog odjela za poljoprivredu, ribarstvo i EU fondove, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu**

**u Upravni odjel za poljoprivredu, ribarstvo i EU fondove**

U „Narodnim novinama“ broj 90/2023 od 2. kolovoza 2023. godine objavljen je javni natječaj za prijam u službu u Upravni odjel za poljoprivredu, ribarstvo i EU fondove, Odsjek za poljoprivredu, ribarstvo i ruralni razvoj, na radno mjesto:

1. **savjetnik**, radno mjesto broj 149. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 4/22 – u daljnjem tekstu Pravilnik), 1 izvršitelj, na neodređeno vrijeme, uz obvezan probni rad u trajanju od 3 mjeseca.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 10. kolovoza 2023. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

Budući rok za podnošenje prijava na javni natječaj završava u dan kad Zadarska županija ne radi, posljednji dan za podnošenje prijava na javni natječaj je prvi slijedeći radni dan, odnosno 7. kolovoza 2023. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnog mjesta, savjetnik, radno mjesto broj 149. prema Pravilniku:**

- prati i analizira stanje u području  poljoprivrede, ribarstva i ruralnog razvoja te priprema i sudjeluje u izradi programa, izvješća, analiza, informacija i drugih stručnih materijala iz djelokruga rada Odsjeka;

- obavlja poslove vezane uz pripremu i provedbu mjera potpora u poljoprivredi, ruralnom razvoju, ribarstvu, marikulturi, te prati njihovo izvršavanje i vodi propisne evidencije;

- obavlja stručne poslove vezane uz raspolaganje poljoprivrednim zemljištem;

- priprema i sudjeluje u realizaciji projekata za sufinanciranje od strane Europske unije i državnih tijela radi unapređenja poljoprivrede i ribarstva na području županije;

- rješava složene upravne i druge predmete u prvom stupnju, sukladno posebnim propisima te izrađuje i sudjeluje u izradi općih i pojedinačnih akata iz djelokruga rada Odsjeka;

- obavlja i druge poslove po nalogu pročelnika, njegovog zamjenika i voditelja Odsjeka.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10), plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta savjetnik je 2,40 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 8., za radna mjesta 5. klasifikacijskog ranga („Službeni glasnik Zadarske županije“ broj 6/22).

Osnovica za izračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21, 11/23).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona, a provodi je tročlano Povjerenstvo za provedbu oglasa imenovano od strane pročelnika Upravnog odjela za poljoprivredu, ribarstvo i EU fondove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima oglasa, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima oglasa neće se smatrati kandidatima prijavljenim na oglas, te će im biti upućena odgovarajuća pisana obavijest.

**1. Pravni izvori za pripremanje kandidata za prethodnu provjeru znanja za savjetnika, radno mjesto broj 149. iz Pravilnika, su sljedeći:**

1. Zakon o morskom ribarstvu („Narodne novine“ broj 62/17, 14/19, 30/23);
2. Zakon o poljoprivredi („Narodne novine“ broj 118/18, 42/20, 127/20, 52/21, 152/22);
3. Zakon o institucionalnom okviru za korištenje fondova Europske unije u Republici Hrvatskoj („Narodne novine“ broj 116/21),
4. Statut Zadarske županije („Službeni glasnik Zadarske županije“ („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, a izvor objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

Prethodna provjera znanja i sposobnosti kandidata, za radno mjesto koje se popunjava predmetnim oglasom, obuhvaća:

a) pisano testiranje znanja iz područja navedenih u pravnim izvorima za pripremanje kandidata,

b) pisano testiranje znanja engleskog jezika,

c) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Smatra se da je kandidat položio pisano testiranje ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju. S kandidatom koji je položio pisano testiranje, Povjerenstvo za provedbu oglasa provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 20 pitanja. Bodovanje pisanog testiranja obaviti će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Pisana provjera znanja engleskog jezika sastoji se od: prijevoda teksta sa hrvatskog jezika na engleski jezik i prijevoda teksta sa engleskog jezika na hrvatski jezik. Maksimalan broj bodova koji kandidat može ostvariti na provjeri znanja engleskog jezika je 10 bodova.

c) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u oglasu budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na oglas.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19), a koji se odnosi na natječajni postupak, dostupan je na linku <https://zadarska-zupanija.hr/images/izvadak_iz_zakona_2019.pdf>.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 3. kolovoza 2023. godine.

 **PROČELNIK**

 **Daniel Segarić, v.r.**